cyanic-selkie/wikianc huggingface dataset:
คาราโอเกะ
เทคโนโลยี
เครื่องเล่นคาราโอเกะอย่างง่ายนั้น ประกอบด้วยอินพุทเสียง เป็นตัวเปลี่ยนระดับเสียงดนตรี (ไม่ใช่เสียงนักร้อง) และเอาต์พุตเสียง สำหรับเครื่องที่มีราคาถูกบางรุ่น พยายามจะลดเสียงร้อง โดยสามารถป้อนเสียงร้องปกติเข้าเครื่อง และลดเสียงของนักร้องเดิมลง แต่วิธีนี้ไม่ค่อยจะมีประสิทธิภาพนัก สำหรับเครื่องที่พบเห็นทั่วไปส่วนใหญ่จะเป็นการผสมเสียงด้วยอินพุทไมโครโฟน ที่มีเครื่องเล่น DVD, LD (เลเซอร์ดิสก์), Video CD หรือ CD+G อยู่ในเครื่อง เครื่องเล่น CD+G นั้นใช้แทร็คพิเศษ เรียกว่า ซับโคด (subcode) หรือรหัสย่อย เพื่อเข้ารหัสเนื้อเพลงและภาพที่แสดงบนจอ ขณะที่รูปแบบอื่นๆ นั้นปกติจะแสดงผลทั้งภาพและเสียง ในบางประเทศ คาราโอเกะที่สามารถแสดงเนื้อได้ เรียกว่า KTV
เครื่องเล่นคาราโอเกะส่วนใหญ่จะมีเทคโนโลยีที่เปลี่ยนแปลงระดับเสียงดนตรีโดยกรรมวิธีทางอิเล็กทรอนิกส์ ทำให้นักร้องสมัครเล่นสามารถร้องเพลงพร้อมกับเปิดเสียงดนตรีเดิมได้ โดยเลือกระดับเสียงที่เหมาะกับช่วงเสียงของตน ขณะเดียวกันก็ยังคงจังหวะเดิมของเพลงเอาไว้ สำหรับระบบเก่ามากๆ บางระบบจะใช้เทปคาสเซ็ต (ยังมีระบบเก่ามากๆ บางระบบที่ใช้เทปคาสเซ็ต และเปลี่ยนแปลงระดับเสียงโดยการเปลี่ยนระดับความเร็วในการเล่น แต่ไม่มีขายแล้วในตลาดปัจจุบัน และไม่มีให้บริการในเชิงพาณิชย์เช่นกัน)
เกมที่ใช้คาราโอเกะนั้น จะมีการพิมพ์หมายเลขเรียกเพลง ซึ่งผู้ใช้จะสามารถร้องได้นานเท่าที่ต้องการ สำหรับบางเครื่องนั้น เกมนี้มีการตั้งโปรแกรมเอาไว้ก่อน และอาจจำกัดแนวเพลง ทำให้ไม่สามารถเรียกเพลงที่คนอื่นๆ อาจไม่รู้จักได้ เกมนี้ในบางส่วนของอเมริกาและแคนาดา เรียกกันว่า "คามิคาเซ คาราโอเกะ" (Kamikaze Karaoke)
เครื่องบันเทิงราคาถูกจำนวนมาก (อย่างเครื่องบูมบ็อกซ์) ก็มีโหมดสำหรับร้องคาราโอเกะ ที่พยายามจะขจัดเสียงร้องออกจากแผ่นซีดีเพลง (Audio CD) ทั่วไป ที่ไม่ใช้ซีดีคาราโอเกะ ซึ่งทำได้โดยควบคุม center removal จากข้อเท็จจริงที่ว่าเสียงร้องส่วนมากจะมีความถี่อยู่บริเวณกลางช่วงความถี่เสียง และเมื่อเป็นเช่นนี้ ก็หมายความว่า เสียงร้อง จะมีระดับความดังเท่ากันในช่องสเตอริโอทั้งสองข้าง และไม่มีความต่างเฟส การได้แทร็คโมโนของคาราโอเกะจำลองนี้ ช่องสัญญาณซ้ายของเสียงเดิมจะถูกลบออกจากช่องสัญญาณขวานั่นเอง
วิธีการหยาบๆ ในการขจัดเสียงร้องแบบนี้นี้ปรากฏออกมาให้เห็นว่ามีประสิทธิภาพที่ต่ำมาก ผลกระทบที่พบทั่วไปก็คือได้ยินเสียงก้องของแทร็คเสียงร้อง (อันเนื่องมาจากเอคโค่สเตอริโอ) ที่ป้อนไปยังเสียงร้อง) และเสียงดนตรีอื่นๆ ที่บังเอิญถูกผสมเข้าในช่วงความถี่ตรงกลางถูกกำจัดออก (ดนตรีโซโล่ กลอง/สแนร์) ทำให้คุณภาพเสียงลดลงมาก
ในประเทศไทย พบได้สองรูปแบบ ได้แก่
การใช้งาน MIDI และไฟล์ *.KAR
โปรแกรมคอมพิวเตอร์บางแบบที่ใช้งานคล้ายๆ กันในเครื่องคาราโอเกะมาตรฐาน ถูกพัฒนาขึ้นมาให้ใช้การสร้างเสียงดนตรีแบบ Midi เพื่อสร้างเสียงประกอบแทนที่จะเป็นเสียงดนตรีที่บันทึกเอาไว้ นี่เป็นข้อดีในการแข่งขันด้านเทคโนโลยี และยังลดข้อมูลที่จำเป็นต้องใช้ประกอบการร้อง เพราะสามารถส่งผ่านอินเทอร์เน็ตได้ง่าย แม้เครือข่ายจะมีความเร็วต่ำก็ตาม รูปแบบไฟล์มาตรฐานนั้นจะใช้ไฟล์ *.KAR ซึ่งเป็นส่วนขยายของรูปแบบดิสก์ MIDI มาตรฐาน และสามารถเล่นด้วยซอฟต์แวร์สำหรับเล่น MIDI โดยไม่ต้องเปลี่ยนแปลงอะไร (ซอฟต์แวร์ นิคคาราโอเกะ เป็นซอฟต์แวร์คาราโอเกะชนิดนี้ตัวแรกของไทย ที่ทำงานบนระบบปฏิบัติการ DOS และพัฒนาสู่เวอร์ชันทำงานบนระบบปฏิบัติการ Windows XP) นอกจากนี้ยังมีเครื่องเล่น DVD ยี่ห้อ SOKEN ที่เล่น Midi Karaoke ได้เป็นเครื่องแรกในไทย
วิดีโอเกม
คาราโอเกะเกมนั้น เดิมเผยแพร่เป็น เกมแฟมิคอม แต่ด้วยข้อจำกัดความสามารถในการคำนวณ ทำให้มีรายการเพลงน้อย และมีคุณค่าลดลง ด้วยเหตุนี้คาราโอเกะเกมจึงถือว่ามีความสำคัญน้อย กระทั่งเดิมมีการเผยแพร่ในรูปแบบ DVD ความจุสูง
เครื่องเล่นเกม ที่สามารถร้องคาราโอเกะได้ดี เป็นเครื่องแรกคือ Phillips CD-i
สำหรับเกม Karaoke Revolution นั้นสร้างขึ้นโดย โคนามิ สำหรับใช้ใน เพลย์สเตชัน 2 และเผยแพร่ในอเมริกาเหนือ ในปี 2003 เป็นเครื่องเล่นเกมที่ผู้เช่นคนเดียวร้องเพลงตามคำแนะนำบนจอ และรับคำแนนตามระดับเสียง จังหวะ หรือทำนอง ที่ทำได้ถูกต้อง เกมนี้ไม่ช้าก็ออกมาอีก 3 รุ่น คือ Karaoke Revolution Vol. 2', Karaoke Revolution Vol. 3 และ Karaoke Revolution Party Edition ขณะที่ Karaoke Revolution ของเดิมนั้นในที่สุดก็เผยแพร่ออกมาสำหรับเครื่องเล่น เอกซ์บอกซ์ ของไมโครซอฟท์ เมื่อปลายปี 2004 เป็นรุ่นใหม่ที่สามารถใช้งานออนไลน์ได้ รวมทั้งสามารถดาวน์โหลดเพลงเพิ่ม ผ่านบริการ Xbox Live พิเศษ รวมไปถึงเกม lips ของ XBOX 360
VCD คาราโอเกะ
ความนิยมของ Video CD ในเอเชียตะวันออกเฉียงใต้ที่เพิ่มมากขึ้นนั้น มีผลจากราคาที่ถูกลง และคุณภาพก็พอรับได้ และส่วนหนึ่งก็เพราะความนิยมในการใช้คาราโอเกะนั่นเอง เครื่องเล่น VCD จำนวนในเอเชียตะวันออกเฉียงใต้นั้นมีฟังก์ชันคาราโอเกะอยู่ในตัว ซึ่งเมื่อผู้ใช้ปิดเสียงนักร้อง ปล่อยเฉพาะเสียงดนตรีออกมา ก็สามารถเล่นคาราโอเกะได้ ในอดีตนั้นมี VCD คาราโอเกะเฉพาะเพลงป๊อปเท่านั้น แต่ปัจจุบันนี้มีคาราโอเกะเพลงต่างๆ แทบทุกชนิด แม้กระทั่ง VCD คาราโอเกะงิ้วภาษากวางตุ้ง ก็นิยมกันมากในปัจจุบันนี้ในฮ่องกง
คาราโอเกะในโทรศัพท์มือถือ
เมื่อ พ.ศ. 2546 มีหลายบริษัทเริ่มให้บริการคาราโอเกะผ่านโทรศัพท์มือถือ และยังเติบโตอย่างต่อเนื่อง ทว่าไม่สามารถคาดหมายได้ชัดว่าจะเติบโตไปในทิศทางใด อย่างไรก็ตามผู้ให้บริการคาราโอเกะผ่านโทรศัพท์มือถือบางราย เช่น Karaokini ได้เริ่มประสบความสำเร็จในเชิงพานิชย์บ้างแล้ว บริการคาราโอเกะผ่านมือถือมักจะใช้ ภาษาจาวา ซึ่งทำงานด้วยไฟล์ข้อความ บรรจุเป็นคำ และไฟล์ midi พร้อมเสียงดนตรี www.web2txt.co.uk เป็นบริษัทแรกที่เสนอคาราโอเกะผ่านมือถือ ในรูปแบบ 3GP ซึ่งให้ประสิทธิภาพที่ดีกว่า (ในประเทศไทยเคยมีให้บริการร้องคาราโอเกะบนมือถือผ่านเครื่อข่ายระบบฮัทช์)
คาราโอเกะจากคอมพิวเตอร์และอินเทอร์เน็ต
เริ่มตั้งแต่ปี 2003 มีการผลิตซอฟต์แวร์มากมายสำหรับการร้องคาราโอเกะ และร้องกับคอมพิวเตอร์ส่วนบุคคล และแทนที่จะต้องพกเลเซอร์ดิสก์ หรือ CD-G เป็นร้อยๆ แผน ก็สามารถบันทึกบนฮาร์ดดิสก์ ทั้งเนื้อทั้งเพลงได้สบายๆ นอกจากนี้ซอฟต์แวร์ใหม่ๆ ยังให้นักร้องสามารถร้องและฟังคนอื่นผ่านอินเทอร์เน็ต โดยมีผู้ร่วมฟังทั่วโลกได้ด้วย เช่น Happy Karaoke เมื่อก่อนในปรเทศไทยมีการให้บริการร้องคาราโอเกะผ่านอินเทอร์เน็ต เช่น ซิงกิงออนเว็บ ของ นิคคาราโอเกะ และ ทีเอ คาราโอเกะ ของ เทเลคอมเอเซีย แต่ปัจจุบันยุติการให้บริการแล้ว
คาราโอเกะในรถยนต์
ผู้ผลิตรถยนต์ในประเทศจีน จีลี่ ออโตโมบิล ได้ผลิตรถสปอร์ตรุ่น BL (Beauty Leopard) ที่มีเครื่องคาราโอเกะในรถเป็นครั้งแรก เมื่อปี พ.ศ. 2546 เป็นอุปกรณ์มาตรฐานประจำรถ นอกจากนี้ยังมีฟังก์ชันคาราโอเกะในเครื่องเล่น DVD สำหรับรถยนต์ด้วย
และปัจจุบันยังมีเครื่องเสียงติดรถยนต์ ที่สามารถเล่น VCD และ DVD ที่เป็นแผ่นคาราโอเกะได้ ขายอยู่ทั่วไป
อุปกรณ์อื่นๆ
รูปแบบ CD+G ของดิสก์คาราโอเกะ ซึ่งบรรจำเนื้อร้องในแทร็คที่ลงรหัสพิเศษเอาไว้ จึงต้องใช้อุปกรณ์ราคาแพงเพื่อใช้เล่น แต่เครื่องเล่นในปัจจุบันมีราคาถูกลงเรื่อยๆ และมีอุปกรณ์เสริมอีกมาก เล่นเครื่องเล่นวิดีโอเกม Sega Saturn สามารถถอดรหัสกราฟิกได้ ความจริงแล้วเครื่องเล่นคาราโอเกะ รวมทั้งวิดีโอ และบางครั้งก็สามารถบันทึกได้ เป็นอุปกรณ์อิเล็กทรอนิกส์ทมี่นิยมกันมากในร้านค้าอุปกรณ์อิเล็กทรอนิกส์และของเล่นต่างๆ
ทั้งนี้ยังมีซอฟต์แวร์สำหรับ Windows, Pocket PC, Linux, และ Macintosh Computer ที่สามารถถอดรหัส และแสดงผลแทร็คเพลงคาราโอเกะได้ แม้ปกติแล้วจะต้องคลายการบีบอัดก่อนก็ตาม ปัจจุบันนี้มีการผลิตซอฟต์แวร์คาราโอเกะสำหรับโทรศัพท์มือถือมากขึ้น โดยเฉพาะสำหรับในแถวเอเชีย
นอกจาก CD+G และคาราโอเกะแบบใช้ซอฟต์แวร์แล้ว เครื่องเล่นคาราโอเกะที่ใช้ไมโครโฟนก็เป็นที่นิยมอย่างมากในอเมริกาเหนือ และบางประเทศในเอเชีย
มีอุปกรณ์เสริมของ iPod ชื่อว่า iKaraoke และ เครื่องเล่นเพลงดิจิตอล จากจีน บางรุ่น ที่สามารถทำให้ร้องคาราโอเกะได้ทุกที่
เครื่องเล่นคาราโอเกะแบบต้องใช้ไมโครโฟนเฉพาะนั้น ต้องต่อเข้ากับโทรทัศน์ และบางกรณีต้องต่อปลั๊กไฟด้วย บางเครื่องก็มีแบตเตอรีในตัว อุปกรณ์พวกนี้จะมีคุณลักษณะพิเศษหลายอย่าง เช่น การแก้ระดับเสียง สเปเชียลเอฟเฟกต์ บางบริษัทก็มีคาราโอเกะแบบจ่ายเงินเพื่อดาวน์โหลด เพื่อเพิ่มจำนวนเพลงในระบบคาราโอเกะแบบใช้ไมโครโฟน
ระบบคาราโอเกะแบบใช้ไมโครโฟน และแบบ CD+G นั้นปกติจะใช้กันในบ้าน แต่ปัจจุบันนี้ DVD คาราโอเกะเป็นที่นิยมสูงสุดในการใช้คาราโอเกะในบ้านในอเมริกาเหนือ ทั้งนี้เพราะมีเครื่องเล่น DVD จำนวนมากที่สามรถใช้เล่น DVD คาราโอเกะได้โดยไม่ต้องเชื่อมต่อกับอุปกรณ์อื่นให้ยุ่งยากเสียเวลา
คาราโอเกะสาธารณะ
หลายประเทศในเอเชีย นิยมใช้ตู้คาราโอเกะ (บางทีก็เรียกว่า KTV) นับเป็นเครื่องเล่นคาราโอเกะที่นิยมกันมากที่สุด ร้านคาราโอเกะนั้น เป็นห้องขนาดเล็ก หรือขนาดกลาง ที่ใส่อุปกรณ์คาราโอเกะเอาไว้ สำหรับเพื่อนฝูงได้ร้องเพลงอย่างสนุกสนาน โดยมีบรรยากาศที่เป็นส่วนตัว
ในต่างประเทศใช้คำว่า karaoke bar, karaoke restaurant, karaoke club หรือ karaoke lounge ซึ่งหมายถึงร้านอาหารที่มีอุปกรณ์คาราโอเกะ ให้ลูกค้าเข้าไปร้องได้ สำหรับในร้านอาหารจีนแบบดั้งเดิมบางแห่ง เรียกว่า ห้องคาราโอเกะ-ไพ่นกกระจอก (mahjong-karaoke room) ซึ่งผู้ใหญ่อาจเข้าไปนั่งเล่นไพ่นกกระจอก และวัยรุ่นใช้ร้องคาราโอเกะได้ ทำให้เป็นที่นิยมสำหรับผู้คนทุกวัย
คาราโอเกะ ในแบบฉบับพาวเวอร์พอยต์
คาราโอเกะในรูปแบบนี้ เป็นการประยุกต์ใช้โปรแกรมจัดทำงานนำเสนอเพื่อจัดทำสารบบเพลงคาราโอเกะเสมือนจริง โดยรูปแบบแล้วจะเหมือนกับการนำเสนอผลงานตามปกติ แต่จะมีเนื้อเพลงที่ใช้วิธีสร้างข้อความศิลป์ และลูกเล่นการนำเสนอ เพื่อปาดคำร้องให้ตรงตามเพลงที่ต้องการ  ข้อดีของคาราโอเกะในแบบฉบับพาวเวอร์พอยต์ คือ สามารถสร้างสรรค์ขึ้นได้ง่าย และยังสามารถเปลี่ยนรูปภาพหรือสื่อนำเสนออื่นที่ต้องการให้เหมาะสมกับโอกาสต่างๆ ได้อีกด้วย  ทั้งนี้ก็มีข้อเสียอยู่ประการหนึ่ง คือ คำร้องบางส่วนอาจปาดได้ไม่ตรงกับเพลงบ้าง ทั้งนี้ขึ้นอยู่กับประสิทธิภาพของเครื่องที่ใช้และการตั้งเวลาที่เหมาะสม
คาราโอเกะที่ปรากฏในสื่อ
ภาพยนตร์หลายเรื่องได้มีการนำคาราโอเกะมาเป็นส่วนประกอบในเรื่อง เช่นในเรื่อง ดูเอตส์, ลอสต์อินทรานสเลชัน, เดอะเคเบิลกายส์, มายเบสต์เฟรนด์เวดดิ้ง
คาราโอเกะในรูปแบบของสถานเริงรมย์
ในประเทศไทย คาราโอเกะหลายแห่งมีการขายบริการทางเพศแอบแฝงสำหรับผู้ชาย โดยผู้เข้ามาใช้บริการในห้องคาราโอเกะ จะมีผู้หญิงมาบริการในหลากหลายรูปแบบ ตั้งแต่มาเสิร์ฟอาหารและเครื่องดื่ม มานั่งคุยเป็นเพื่อนในลักษณะของจีเอฟอี การแสดงเปลื้องผ้าโชว์ รวมไปถึงการมีเพศสัมพันธ์ทั้งลักษณะสอดใส่และไม่สอดใส่ภายในสถานบริการ ผู้หญิงที่ให้บริการในประเทศไทยจะมาจากหลากหลายสถานที่ ไม่ว่าในประเทศหรือจากต่างประเทศ
การให้บริการทางผู้ใช้บริการจะทำการเลือกผู้หญิงที่ตัวเองสนใจโดยคิดราคาเป็นรายชั่วโมง เรียกไปให้บริการภายในห้องคาราโอเกะส่วนตัว และหากต้องการพาไปมีเพศสัมพันธ์นอกสถานบริการทางผู้ใช้บริการจะต้องจ่ายเงินต่างหากให้กับทางสถานบริการ
คาราโอเกะในรูปแบบของโปรแกรม
ซอฟต์แวร์คาราโอเกะที่รันบนระบบปฏิบัติการ อาทิเช่น Windows XP, Windows 7, Windows 8 เป็นต้น
อ้างอิง
__NOINDEX__ __NONEWSECTIONLINK__
ยานพาหนะสองชั้น
ยานพาหนะสองชั้น เป็น รถโดยสารประจำทาง รถไฟ รถราง หรือยานพาหนะสาธารณะใด ๆ ก็ตามที่มีสองชั้นสำหรับผู้โดยสาร
รถโดยสารประจำทาง
รถโดยสารประจำทางสองชั้นในประเทศไทย ปัจจุบันให้บริการโดย บริษัท ขนส่ง จำกัด และบริษัทเอกชนในบางบริษัท ซึ่งรถโดยสารประจำทางสองชั้นในประเทศไทยมักจะเป็นรถวิ่งในระยะทางไกล เช่น สายกรุงเทพฯ-เชียงใหม่, สายกรุงเทพฯ-ภูเก็ต, สายนครราชสีมา-หัวหิน, สายอุบลราชธานี-พัทยา เป็นต้น​
รถราง
Hong Kong Tramways เป็นบริษัทรถรางบริษัทเดียวที่บริหารรถรางสองชั้นอย่างผูกขาด
รถรางสองชั้นที่ให้บริการใน แบล็คพูล และ อเล็กซานเดรีย จนถึงคริสต์ทศวรรษที่ 1950 รถรางสองชั้นเป็นรถธรรมดาใน สหราชอาณาจักร
จากปี พ.ศ. 2453 ถึง พ.ศ. 2507 รถรางสองชั้นถูกใช้ในมุมไบ
เครื่องบิน
เครื่องบินที่บินข้ามน้ำข้ามทะเลในยุคแรก ๆ เช่น Boeing 314 มีสองชั้นสำหรับผู้โดยสาร หลังจาก สงครามโลกครั้งที่ 2 B-29 กลายมาเป็นเครื่องบินสองชั้นที่เป็นที่นิยมกันไปทั่วโลก
แหล่งข้อมูลอื่น
Bilevel rail car
เหา
เหา เป็นแมลงในอันดับ Anoplura ส่วนใหญ่ตัวยาวไม่เกิน 5 มิลลิเมตร ตัวแบน หัวแคบกว่าอกและยื่นไปข้างหน้าเห็นได้ชัด ตาเล็กมาก บางชนิดตาไม่เจริญ อกไม่แยกเป็นปล้องให้เห็นปลายขามีเล็บและหนามใช้ช่วยในการยึดขนหรือผม ปากเป็นชนิดเจาะดูด ดูดกินเลือดคนและสัตว์ อาศัยอยู่ตามบริเวณที่มีขนหรือผม
เหาเป็นแมลงขาสั้น ไม่มีปีก หัวเล็ก โดยหัวจะมีความยาวประมาณ 1-3 ม.ม. ตัวแบน ปล้องอกไม่แยก หนวด 1 คู่ แต่ละเส้นมี 5 ปล้อง ยื่นออกจากหัว ตาประกอบมี 1 คู่ ปากดัดแปรไปทำหน้าที่เจาะผิวหนังและดูดเลือด หดอยู่ใต้หัว แต่ยื่นออกเห็นชัดเจนเมื่อกินอาหาร ขา 3 คู่ ขาสั้น ปลายขามีกรงเล็บ (claw) 1 อัน และมีรูปร่างลักษณะคล้ายหัวแม่มือ ตำแหน่งโครงสร้างทั้ง 2 ส่วนนี้เหาสามารถใช้หนีบเส้นผมของตัวให้อาศัยได้ ด้วยขาที่สั้นและมีกรงเล็บดังกล่าว เหาจึงสามารถใช้ขาเกี่ยวเส้นผมได้ดี แต่ในที่ราบไม่สามารถกระโดดหรือเดินได้อย่างมีประสิทธิภาพ
อาการและโรคที่เกิดจากเหา
เหาส่วนใหญ่จะพบในเด็ก อายุระหว่าง 8-12 ปี ซึ่งเหาจะใช้ปากเจาะหนังศีรษะ เพื่อดูดเลือด ก่อให้เกิดอาการคันหนังศีรษะ ซึ่งจะอาจทำให้เด็กเกาจนเป็นแผลถลอก และติดเชื้อได้ นอกจากนี้แล้วอาการคันอาจทำให้เด็กเสียสมาธิในการเรียนได้ บางรายที่ขาดการรักษาเหาจะวางไข่และเพิ่มจำนวนขึ้นเรื่อยๆส่งผลให้เกิดอาการคันมากจนถึงขั้นนอนไม่หลับ ส่งผลให้ร่างกายพักผ่อนไม่เพียงพอได้ แผลที่เกิดจากการเกาหากติดเชื้อนานออกไปจะทำให้ผิวหนังหนาขึ้นและตกสะเก็ด เรียกว่าโรควากาบอนด์ (vagabond’s diseases) ซึ่งวิธีการแก้คือจะใช้หวีเสนียดหวีผมบริเวณที่คันเพื่อให้เหาหลุดออก หรืออาจจะใช้น้ำมะกรูดหมักผมแล้วสระผมออกก็ได้
เดอะเบรธเลสทัวร์
คอนเสิร์ตทัวร์เดอะเบรธเลส เป็นการทัวร์ของเชน วอร์ด ในสหราชอาณาจักร ซึ่งจะจัดขึ้นในเดือนพฤษภาคม พ.ศ. 2551 เพื่อสนับสนุนอัลบั้มเบรธเลส
แซฟไฟร์
แซฟไฟร์ (sapphire) เป็นพลอยตระกูลคอรันดัม  มีหลายสี แต่โดยทั่วไปมักหมายถึงเฉพาะที่มีสีน้ำเงิน   ในประเทศไทย เดิมเรียกว่า นิลกาฬ (นิลก็ยังหมายถึงพลอยอีกชนิดหนึ่ง) แต่ปัจจุบันนิยมเรียกว่า ไพลิน ตามชื่อของแหล่งกำเนิดจากเหมืองพลอย ในจังหวัดไพลิน ประเทศกัมพูชา ที่ในช่วงหนึ่งมีการนำเข้ามาในประเทศไทยเป็นจำนวนมาก
แซฟไฟร์จัดเป็นแร่ในประเภท (Species) คอรันดัม (Corundum) เช่นเดียวกับทับทิม (Ruby) ซึ่งพลอยคอรันดัมนี้เป็นพลอยที่มีความแข็งรองลงมาจากเพชร จึงทำให้แซฟไฟร์ เหมาะอย่างยิ่งที่จะนำไปทำเครื่องประดับ
ชาวเปอร์เซียโบราณเชื่อกันว่าแซฟไฟร์ คือ "หินที่มาจากฟ้า" เนื่องจากพวกเขาเชื่อว่าโลก ตั้งอยู่บน แซฟไฟร์ ขนาดมหึมา จึงทำให้สะท้อนแสงแดด ออกไปสู่ท้องฟ้ามีสีน้ำเงิน ตามตำนานกล่าวว่า แซฟไฟร์เป็นพลอยของกษัตริย์ที่ใช้สวมใส่เพื่อป้องกันภัยอันตราย ทำให้เชื่อกันว่าผู้ที่สวมใสแซฟไฟร์จะมีชีวิตที่สดใส มีพลังในการดำรงชีวิต และแซฟไฟร์นี้สามารถปกป้องอันตรายแก่ผู้ที่สวมใส่ได้อีกด้วย นอกจากนี้ยังถือเอาแซฟไฟร์นี้เป็นสัญลักษณ์ของความจริงใจ และมั่นคงอีกด้วย ปัจจุบันหากพูดถึงแซฟไฟร์ คำเดียวจะหมายถึง Blue Sapphire หรือ ไพลิน  มาจากภาษาเปอร์เชีย "Saffir" หรือจากภาษากรีก "Sappheiros" แปลว่า สีน้ำเงิน หรือจากภาษาสันสกฤต "ศนิปฺริย"  (ศนิ = พระเสาร์, ปฺริย = ผู้เป็นที่รัก) แปลว่าของมีค่าของเทพแซทเทิร์น (ในเทพปกรณัมโรมัน)  อย่างไรก็ตาม ในภาษาสันสกฤตยังมีคำเรียกแซฟไฟร์สีน้ำเงินว่า "อินฺทฺรนีล" หมายถึง "สีน้ำเงินเหมือนพระอินทร์"
ในสมัยโบราณ จะเรียกพลอยคอรันดัมที่มีสีน้ำเงินว่าแซฟไฟร์ แต่ในความเป็นจริงพลอยคอรันดัมมีได้หลากสี เช่น สีเหลือง, ชมพู, ม่วง, เขียว เป็นต้น ดังนั้นหากเราต้องการจะเรียกพลอยคอรันดัมชนิดอื่นที่ไม่ใช่ไพลิน (Blue Sapphire) เราจะต้องระบุสีด้วย เช่น Yellow Sapphire (บุษราคัม), Green Sapphire (เขียวส่อง), Pink Sapphire (พลอยชมพู) เป็นต้น
ในปัจจุบันแซฟไฟร์ส่วนใหญ่มักผ่านการปรับปรุงคุณภาพด้วยความร้อนหรือที่เราเรียกกันว่าการเผา (Heated) ซึ่งมีทั้งการเผาเก่า และเผาใหม่ แต่โดยทั่วไปการเผาใหม่ก็ได้รับการยอมรับกันโดยทั่วไปในตลาดพลอย เพราะการเผาจะทำให้สีดีของแซฟไฟร์ดีขึ้นและอยู่คงทนถาวร แซฟไฟร์เป็นพลอยประจำเดือนเกิดของผู้ที่เกิดเดือนกันยายน และแซฟไฟร์ยังถือเป็นสัญญลักษณ์ที่คู่รักนิยมมอบเป็นของขวัญให้แก่กันในโอกาสครบรอบการแต่งงานในปีที่ 5, 15, 23 และ ปีที่ 45 แซฟไฟร์ได้รับความนิยมในหมู่คนทั่วไปทั้งชาวไทยและชาวต่างชาติ
.cu
.cu เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศคิวบา
โดเมนในระดับที่สอง
ปัจจุบัน Cuba-NIC อนุญาตให้จดทะเบียน .cu ในโดเมนระดับที่สาม ภายใต้โดเมนระดับที่สองที่กำหนดไว้แล้วแปดประเภทเท่านั้น ได้แก่
สแลม (เพลง)
สแลม (Slam) เป็นซิงเกิลเอซิดเฮาส์ จาก อัลบั้มชุด โกลบอล และ เป็นซิงเกิลของ ฮิวแมนนอยด์หรือเป็นชื่ออีกชื่อหนึ่งคือ ไบรอัน ดูแกนส์ เป็นสมาชิกวง เดอะฟิวเจอร์ซาวด์ออฟลอนดอน ออกจำหน่าย ในปี 1989 ขึ้นชาร์ตซิงเกิลอันดับสูงสุดที่ 54
ประสิทธิภาพ
ประสิทธิภาพ (efficiency) หมายถึง กระบวนการ วิธีการ หรือการกระทำใด ๆ ที่นำไปสู่ผลสำเร็จ โดยใช้ทรัพยากรต่าง ๆ อันได้แก่ ทรัพยากรธรรมชาติ แรงงาน เงินทุน และวิธีการดำเนินการหรือประกอบการ ที่มีคุณภาพสูงสุดในการดำเนินการได้อย่างเต็มศักยภาพ อย่างไรก็ตามการดำเนินการใด ๆ นั้นก็ขึ้นอยู่กับทรัพยากร ณ ขณะนั้นด้วยว่ามีคุณภาพและปริมาณเพียงใด หากมีคุณภาพมากการจะใช้อย่างเต็มศักยภาพได้นั้นจะต้องใช้ในปริมาณน้อยจึงจะเรียกได้ว่ามีประสิทธิภาพ ต่างกันกับทรัพยากรที่มีปริมาณมากแต่คุณภาพต่ำที่จะต้องเลือกวิธีการดึงศักยภาพของทรัพยากรออกมาให้ได้มากที่สุดจึงจะเรียกว่ามีประสิทธิภาพ
เรือกอและ
เรือกอและ (perahu kolek) เป็นเรือประมงท้องถิ่นในภาคใต้ตอนล่างของประเทศไทยและชายฝั่งตะวันออกของประเทศมาเลเซียฝั่งตะวันตก มีความยาวระหว่าง 10 ถึง 12.5 เมตร ท้ายเรือสูงกว่าตัวเรือ การออกแบบเรือมีลักษณะผสมผสานระหว่างลวดลายมลายู ลวดลายชวา และลวดลายไทย โดยมีสัดส่วนของลวดลายไทยอยู่มาก เช่น ลายคลื่น ลายดอกบัว ลายพญานาค ลายหนุมาน ลาย บุหรงซีงอ หรือสิงหปักษี (สัตว์ในตำนานที่มีตัวเป็นสิงห์หรือราชสีห์และหัวเป็นนกคาบปลาไว้) ตรงหัวเรือ เชื่อกันว่า บุหรงซีงอ มีเขี้ยวเล็บและมีฤทธิ์เดชมาก ทั้งยังดำน้ำเก่ง จึงเป็นที่นิยมชมชอบของชาวประมงเรือกอและมาตั้งแต่อดีตกาล กล่าวกันว่า ชาวบ้านบางนรา คนใดไม่มีเรือกอและไว้หาปลาก็เหมือนไม่มีเสื้อผ้าใส่
รายชื่อผู้ครองตำแหน่งมิสแกรนด์อินเตอร์เนชันแนล
รายชื่อผู้ที่ครองตำแหน่งมิสแกรนด์อินเตอร์เนชันแนลอย่างเป็นทางการ โดยเรียงลำดับตามปีการจัดประกวดดังต่อไปนี้
เมอเรียด็อค แบรนดี้บั๊ก
เมอเรียด็อค แบรนดี้บั๊ก หรือชื่อเล่นในหมู่เพื่อนว่า เมอร์รี่ เป็นตัวละครในจินตนิยายเรื่อง เดอะลอร์ดออฟเดอะริงส์ ซึ่งประพันธ์โดย เจ. อาร์. อาร์. โทลคีน เป็นชาวฮอบบิท ในตระกูลใหญ่แห่งบั๊กแลนด์ เขาเกิดในปีที่ 2982 ของยุคที่สาม  เป็นลูกชายคนเดียวของซาราด็อค แบรนดี้บั๊ก ผู้นำแคว้นบั๊กแลนด์ เขาจึงเป็นทายาทของผู้ครองแคว้น  แม่ของเขาคือเอสเมอรัลดา ตุ๊ค น้องสาวของเธนพาลาดิน ตุ๊ค  เมอร์รี่จึงเป็นลูกพี่ลูกน้องกับปิ๊ปปิ้น ซึ่งเป็นเพื่อนสนิทของเขาด้วย
เมอร์รี่เป็นทั้งเพื่อนสนิทและญาติห่างๆ ของโฟรโด แบ๊กกิ้นส์ เขาชอบการพายเรือเล่น (เช่นเดียวกับชาวบั๊กแลนด์ส่วนใหญ่) และชื่นชอบการศึกษาแผนที่  เมอร์รี่ถูกกล่าวถึงหลายครั้งในหนังสือในแง่ของความเฉลียวฉลาด
นางตะเคียน
นางตะเคียน เป็นผีตามตำนานพื้นบ้านของไทย เป็นผีผู้หญิงจำพวกรุกขเทวดา สิงสถิตอยู่ในต้นตะเคียน
ความเชื่อเกี่ยวกับนางตะเคียน
บริเวณผืนป่าที่ผีนางตะเคียนสิงสู่อยู่จะสะอาดสะอ้านเหมือนมีคนมาปัดกวาดอยู่เสมอๆ ก็คงเหมือนกับคนอยู่บ้านต้องออกมาปัดกวาดหน้าบ้านตัวเองให้สะอาดอยู่ตลอดเวลานั่นเอง
หอกระจายภาพเบอร์ลิน
200px|thumb|หอกระจายภาพเบอร์ลิน
หอกระจายภาพเบอร์ลิน (Berliner Fernsehturm) เป็นหอกระจายภาพโทรทัศน์ในกรุงเบอร์ลิน ประเทศเยอรมนี ตั้งอยู่ใกล้อเล็คซันเดอร์พลัทซ์ หอแห่งนี้ก่อสร้างระหว่าง ค.ศ. 1965–1969 โดยรัฐบาลเยอรมนีตะวันออก เพื่อเป็นสัญลักษณ์ของระบอบคอมมิวนิสต์ในกรุงเบอร์ลินตะวันออก ด้วยความสูง 368 เมตร (รวมเสาอากาศ) ทำให้มันเป็นสิ่งก่อสร้างที่สูงที่สุดในประเทศเยอรมนี และเป็นสิ่งก่อสร้างที่สูงอันดับสามในสหภาพยุโรป สามารถมองเห็นทิวทัศน์ไกลถึง 42 กิโลเมตรในวันที่อากาศแจ่มใส
ปัจจุบัน หอกระจายภาพเบอร์ลินไม่เพียงแต่กระจายคลื่นโทรทัศน์เท่านั้น แต่ยังเป็นจุดหมายตาและสถานที่ท่องเที่ยวที่สำคัญ ชั้นบนของเป็นจุดชมวิวในสิ่งก่อสร้างที่สูงที่สุดในเยอรมนี มีผู้เข้าเยี่ยมชมกว่าหนึ่งล้านคนในแต่ละปี โดยมากกว่าครึ่งเป็นชาวต่างชาติ มีลิฟต์จำนวนสองตัวโดยแต่ละตัวบรรทุกได้ 12 คน ใช้เวลา 40 วินาทีในการเคลื่อนไปยังชั้นชมวิวที่ความสูง 203 เมตร บนชั้นชมวิวมีห้องอาหาร "เทเลอคาเฟ" (Telecafé) ซึ่งจะหมุนตัวเองครบหนึ่งรอบทุก ๆ ครึ่งชั่วโมง
พระแม่มารีซอลทิง (เมสสินา)
พระแม่มารีซอลทิง หรือ พระแม่มารีและพระบุตร (Salting Madonna หรือ Madonna with Child) เป็นภาพเขียนที่เขียนโดยอันโตเนลโล ดา เมสสินา จิตรกรคนสำคัญชาวอิตาลีของยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์แห่งชาติในกรุงลอนดอนในสหราชอาณาจักร ชื่อของภาพมาจากชื่อเจ้าของคนหนึ่งผู้เป็นนักสะสมศิลปะผู้อุทิศภาพนี้ให้แก่หอศิลป์ในปี ค.ศ. 1910
ภาพ “พระแม่มารีซอลทิง” ที่เขียนโดยเมสสินาในคริสต์ทศวรรษ 1460 เป็นภาพที่มีความซับซ้อนทางด้านการอ้างอิงทางวัฒนธรรมที่ทำให้นักวิชาการในอดีตจัดภาพนี้ให้อยู่ในกลุ่มต่างกันไปที่รวมทั้งแบบเฟล็มมิช, แบบสเปน หรือ แม่แต่แบบรัสเซีย แต่อันที่จริงแล้วเป็นงานเขียนชิ้นแรกๆ ของเมสสินาเมื่อยังพำนักอยู่ในซิซิลี เป็นภาพของพระแม่มารีที่ตกแต่งด้วยการเขียนอย่างละเอียดและมีฝีมือ เช่นมงกุฎและเครื่องทรงแบบเวนิส
ความงามของใบหน้ามาจจากการเขียนแบบจิตรกรโปรวองซ์โดยเฉพาะจากงานเขียนของ Enguerrand Quarton
สวัสติกะ
สวัสติกะ (ภาษาอังกฤษ: Swastika; สันสกฤต स्वस्तिक svastika) เป็นเครื่องหมายกากบาทที่ตรงส่วนปลายทำมุมฉาก โดยมีทั้งลักษณะที่ทิศทางด้านซ้าย  (')  หรือด้านขวา (') เครื่องหมายสวัสติกะ มีการใช้เป็นสัญลักษณ์ใน ศาสนาฮินดู, ศาสนาเชน และ พระพุทธศาสนา ในประเทศตะวันตกรู้จักกันมากในสัญลักษณ์ของฝ่ายนาซี โดยสวัสติกะของนาซีจะเอียงทำมุม 45 องศากับแนวระนาบ
สวัสติกะของฮินดูจะมีจุด ประดับที่มุมต่างๆ ของสัญลักษณ์
สัญลักษณ์สวัสติกะของฝ่ายนาซี และฮินดู จะมีลักษณะทิศทางหมุนทวนเข็มนาฬิกา ของพระยูไลหมุนตามเข็มนาฬิกา ()หากสังเกตดูจะพบว่าเป็นรูปอักษรโรมันตัว S 2 ตัวซ้อนกัน ซึ่งย่อมาจากคำในภาษาเยอรมัน โดย S ตัวหนึ่งมาจากคำว่า "Stadt" แปลว่า บ้านเมือง และอีกตัวหนึ่งมาจากคำว่า "Sicherheit" แปลว่า ปลอดภัย
ชยาม มิตรา
ชยาม มิตรา (เกิดเมื่อวันที่ 8 พฤศจิกายน ค.ศ. 1936 – เสียชีวิตเมื่อวันที่ 27 มิถุนายน ค.ศ. 2019) เป็นนักคริกเกตชาวอินเดีย เคยเล่นคริกเกตประเภทเฟิร์ตคลาส 59 แมตซ์ ในทีมคริกเกตเบงกอล ระหว่างปี ค.ศ. 1958 จนถึงปี ค.ศ. 1972
นินเท็นโด สวิตช์
ฮาร์ดแวร์
ตัวนินเท็นโด สวิตช์นั้นประกอบไปด้วย ตัวเครื่อง ตัวแท่นวางเพื่อเชื่อมต่อกับจอโทรทัศน์ และ จอย-คอน สองอัน
ตัวแท่นวาง
ตัวแท่นวางสำหรับนินเท็นโด สวิตช์นั้น จะเป็นตัวที่สามารถจ่ายไฟให้กับตัวเครื่องและส่งสัญญาณออกสู่จอโทรทัศน์พร้อม ๆ กันได้ ซึ่งตัวแท่นวางจะมีพอร์ท HDMI 1 พอร์ท, USB 3.0 1 พอร์ท และ USB 2.0 2 พอร์ท ในทางด้านประสิทธิภาพในการเล่นเกมบนแท่นวางนั้น จะสามารถเล่นเกมได้บนความละเอียดสูงสุดที่ระดับ Full HD (1920x1080) ที่ 60 เฟรมต่อวินาที โดยขึ้นอยู่กับเกมที่รองรับด้วย เช่น เกมเดอะเลเจนด์ออฟเซลดา บรีทออฟเดอะไวลด์เมื่อเชื่อมเข้าแท่นวางจะสามารถรันเกมได้บนความละเอียด HD+ (1600x900) ที่ 30 เฟรมต่อวินาที
อะกายคอลด์เจรัลด์
อะกายคอลด์เจรัลด์ (A Guy Called Gerald) เป็นนักดนตรีดรัมแอนด์เบสจากแมนเชสเตอร์ อังกฤษ และเป็นอดีตสมาชิก วง808 สเตจ อะกายคอลด์เจรัลด์ได้ออกซิงเกิลแรกในปี 1988 คือ Voodoo Ray 1967
นินเท็นโด สวิตช์
จอย-คอน
โดยตัวจอย-คอนนั้น จะมีอยู่ 2 ข้าง คือข้างซ้าย จะเรียกว่า จอย-คอน แอล (Joy-Con L) และข้างขวา จะเรียกว่า จอย-คอน อาร์ (Joy-Con R) โดยสามารถประกอบเข้ากับตัวเครื่อง และสามารถแยกออกจากกัน เพื่อเอามาเล่นเกมในรูปแบบ 2 คนได้ (เฉพาะบางเกม) ปุ่มบนจอย-คอนนั้น ประกอบด้วย ปุ่มควบคุมและปุ่มเลือก จำนวนข้างละ 4 ปุ่ม (โดยจอย-คอน แอล จะเป็นปุ่ม Directional และจอย-คอน อาร์ จะเป็นปุ่ม ABXY), แกนอนาล็อกที่สามารถกดเพื่อใช้เป็นปุ่มได้, ปุ่ม L และ ZL บนจอย-คอน แอล ปุ่ม R และ ZR บนจอย-คอนอาร์, ปุ่ม + และ - และที่ด้านข้างจะมีปุ่ม SL กับ SR ด้วย ส่วนเซนเซอร์นั้น จะมีเซนเซอร์ Accelerometer และ Gyroscope สำหรับควบคุมทิศทาง
นินเท็นโด สวิตช์ ไลต์
วันที่ 10 กรกฎาคม พ.ศ. 2562 บริษัทนินเท็นโดได้เปิดตัว นินเท็นโด สวิตช์ ไลต์ ซึ่งได้วางตัวเป็นเครื่องสำหรับเล่นเกมแบบพกพาโดยเฉพาะ โดยได้นำตัว จอย-คอน มารวมเข้ากับตัวเครื่อง และนำตัวแท่นวางและระบบเชื่อมต่อโทรทัศน์ออกไป ย่อขนาดเครื่องให้เล็กลง และใช้ชิพตัวใหม่ที่กินไฟน้อยกว่า ตัวเครื่องได้วางจำหน่ายในวันที่ 20 กันยายน พ.ศ. 2562 ในราคา 199 ดอลล่าร์สหรัฐอเมริกา หรือ 6,000 บาท โดยประมาณ
ฟ้อนโยคีถวายไฟ
ฟ้อนโยคีถวายไฟ การฟ้อนชนิดหนึ่งที่มีที่มาจากคุ้มเจ้าผู้ครองนครเชียงใหม่ คือ “ฟ้อนโยคีถวายไฟ” เรื่องราวของฟ้อนชนิดนี้ อาจารย์ธีรยุทธ   ยวงศรี ได้เขียนไว้ในสารานุกรมวัฒนธรรมไทย ภาคเหนือ เล่ม 9 หน้า 4886
ประวัติ
ฟ้อนโยคีถวายไฟ เป็นกระบวนฟ้อนชุดหนึ่งที่เกิดขึ้นจากดำริของเจ้าแก้วนวรัฐฯ ซึ่งเป็นเจ้าผู้ครองนครองค์สุดท้ายของเชียงใหม่ เป็นการคิดขึ้นเพื่อเตรียมรับเสด็จฯ กรมพระนครสวรรค์วรพินิจฯ เมื่อปีพ.ศ. 2463 โดยจ้างครูฟ้อนชาวพม่ามาถ่ายทอดให้ แล้วมอบหมายหน้าที่ให้ พ่อเลี้ยงน้อยสม สมุทรนาวี คหบดีชาวเชียงใหม่ดำเนินการทั้งหมด การฟ้อนครั้งแรกคราวนั้นใช้ผู้แสดงเป็นชายทั้งหมดเพราะเพลงที่ใช้ร้องเป็นบทร้องของผู้ชาย และท่าฟ้อนเกือบทั้งหมดจะใช้การเคลื่อนไหว ด้วยการเต้นเป็นส่วนใหญ่ มีการแสดงเพียงครั้งเดียว
ลักษณะ
การแต่งกายของผู้แสดงชุดนี้ แต่งเป็นชายพม่า โพกผ้า นุ่งโสร่งป้าย (ข้าง) หน้า มือถือไม้เท้า ใช้วงปี่พาทย์บรรเลงประกอบการฟ้อน แต่ไม่มีการร้อง และมักจัดผู้แสดงฟ้อนเป็นคู่ จัดรูปการแสดงแบบปกติ คือ คู่หน้าหรือคู่ที่หนึ่ง อยู่หน้าสุดติดขอบเวที คู่ที่สอง แสดงอยู่ต่ำลงมา ผู้แสดงทั้งสองจะยืน (ระยะ) แคบลงมา คู่ที่สาม แสดงอยู่ต่ำกว่าคู่ที่สอง ยืนแสดงแคบกว่าคู่ที่สอง ในวงการนักแสดงนักวิชาการนาฏศิลป์ เรียกว่า “ยืนเป็นรูปปาก (ปลา) ฉลาม” ท่ารำส่วนมากเป็นการเต้นตามจังหวะเพลงมากกว่ารำ
การฟ้อนโยคีถวายไฟดังกล่าว จะเห็นได้ว่าก่อนนั้นเป็นการแสดงเชิงนาฏศิลป์ทั่วไป ภายหลังพบว่ามีการนำไปแสดงหน้าเมรุก่อนมีการเผาศพ ด้วยเห็นว่ามีคำว่า “ถวายไฟ” และได้เห็นตัวอย่างจากการแสดงโขนหน้าไฟของภาคกลางด้วย
ปัจจุบันฟ้อนชนิดนี้หาดูได้ยาก อาจเป็นเพราะคิดกันไปว่าเป็นการแสดงหน้าศพซึ่งเป็นงานอวมงคล จึงเป็นสาเหตุให้ลดความนิยมลงไป
พีเอเวิกส์
บรรษัทพีเอเวิกส์ (P.A. Works Corporation; ) หรือย่อมาจาก พรอเกรสซีฟแอนิเมชันเวิกส์ (Progressive Animation Works) เป็นห้องศิลป์ผลิตอนิเมะซึ่งตั้งขึ้นเมื่อวันที่ 10 พฤศจิกายน 2543 และมีสำนักงานแห่งใหญ่อยู่ในเมืองนันโตะ จังหวัดโทยามะ ประเทศญี่ปุ่น ใช้เป็นที่วาดอนิเมะและถ่ายภาพดิจิทัล กับทั้งมีสำนักงานสาขาอยู่ในกรุงโตเกียว ใช้เป็นที่ผลิตและกำกับอนิเมะ
เค็นจิ โฮริกาวะ ประธานและผู้ก่อตั้งบรรษัทนั้น ครั้งหนึ่งเคยทำงานให้แก่ทัตสึโนโกะพรอดักชัน (Tatsunoko Production) พรอดักชันไอจี (Production I.G) และบีเทรน (Bee Train) บรรษัทพีเอเวิกส์จึงร่วมผลิตอนิเมะกับพรอดักชันไอจีและบีเทรนอยู่หลายครั้ง และนอกจากผลงานหลักที่เป็นอนิเมะแล้ว พีเอกเวิกส์ยังผลิตภาพเคลื่อนไหวสำหรับวิดีโอเกมด้วย
ผลงานอนิเมะเรื่องแรกของพีเอเวิกส์ คือ ทรูเทียส์ (True Tears)  ซึ่งเริ่มออกอากศตั้งแต่เดือนมกราคม 2551
ท้าววิรุฬหก
ท้าววิรุฬหก (Viruḷhaka; विरूढक) เป็นท้าวมหาราชผู้ปกครองเหล่ากุมภัณฑ์ และเป็นโลกบาลผู้ปกครองทิศใต้
ในมหาสมัยสูตรและบทภาณยักษ์ว่า โลกบาลแห่งทิศทักษิณทรงพระนามท้าววิรุฬหกมหาราช จอมกุมภัณฑ์ ส่วนในอาฏานาฏิยปริตรว่าเป็นจอมเทวดา ลัทธิข้างจีนฝ่ายมหายานว่า ทรงพระนามเตียงเชียง แปลว่า สง่างาม มือถือร่ม ทางทิเบตว่าถือกระบี่
ซูซูรัน ชีวิตต้องสู้
ซูซูรัน ชีวิตต้องสู้ หรือชื่อภาษาอังกฤษว่า Suzuranเป็นละครโทรทัศน์ญี่ปุ่นที่ผลิตโดยสถานีโทรทัศน์เอ็นเอชเคโดยดำเนินเรื่องราวผ่าน ชีวิตของผู้หญิงคนหนึ่งชื่อ โมเอะที่เมืองเล็กๆแห่งหนึ่งชื่อ อาชิโมอิ
เรือหางยาว
เรือหางยาว เป็นหนึ่งในพาหนะทางน้ำในเอเชียตะวันออกเฉียงใต้ ซึ่งใช้เครื่องยนต์เคลื่อนที่ด้วยตนเองเป็นระบบส่งกำลังหลัก ตัวเรือถูกออกแบบให้บรรจุผู้โดยสารข้ามแม่น้ำหรือทะเล
ปัจจุบัน เรือหางยาวส่วนใหญ่มักใช้ส่งนักท่องเที่ยว และมีการแข่งขันเรือหางยาวในบางจังหวัดด้วย
ดูเพิ่ม
• เรือแคบ
• การขนส่งทางน้ำในกรุงเทพมหานคร
ชัค บิตทิก
ชาร์ลี กรีเน บิตติค, จูเนียร์ หรือ ชัค บิตทิก (เกิดเมื่อวันที่ 2 พฤศจิกายน ค.ศ. 1939 – เสียชีวิตเมื่อวันที่ 28 เมษายน ค.ศ. 2005) เป็นนักโปโลน้ำและนักว่ายน้ำชาวอเมริกัน ชัค บิตทิกเป็นตัวแทนนักโปโลทีมชาติสหรัฐอเมริกา เคยแข่งขันกีฬาโปโลน้ำในโอลิมปิกฤดูร้อน 1960 และเคยแข่งขันแพนอเมริกันเกมส์ ในปี 1959 และ 1963 ซึ่งได้รับเหรียญเงิน
ชแชชิน
ชแชชิน (Szczecin, ; Stettin, ; Stettin, ; Sedinum หรือ Stetinum) เป็นเมืองหลักของจังหวัดปอมอแชซาคอดแญในประเทศโปแลนด์ เป็นเมืองท่าหลักในทะเลบอลติกของโปแลนด์และเป็นเมืองที่ใหญ่เป็นอันดับที่ 7 ของโปแลนด์ ในเดือนธันวาคม ค.ศ. 2020 เมืองนี้มีประชากร 398,255 คน
เมืองพี่น้อง
ชแชชินเป็นเมืองพี่น้องกับเมืองดังนี้:
แหล่งข้อมูลอื่น
[[หมวดหมู่:
Conversion rate
ในการตลาดอินเทอร์เน็ต, conversion rate เป็นอัตราส่วนของการเข้าชมเนื้อหาในเว็บไซต์ที่กลายเป็นการกระทำใดๆก็ตามที่ผู้ทำสถิติกำลังสนใจ เช่น โอกาสในการขาย, การลงชื่อสมัคร, การกรอกแบบสอบถาม หรือการติดต่อเจ้าหน้าที่ เป็นต้น
เมื่อ Number of Goal Achievements คือจำนวนของผลที่ประสบความสำเร็จตามเป้าหมาย Visits คือปริมาณการเยี่ยมชม
การแปลงที่ประสบความสำเร็จตามเป้าหมายอาจได้รับการตีความแตกต่างกันไปตามแต่ละบุคคลไม่ว่าจะเป็น นักการตลาด, ผู้ลงโฆษณา หรือผู้สร้างเนื้อหา ยกตัวอย่างเช่น ในการค้าปลีกออนไลน์ การแปลงที่ประสบความสำเร็จอาจเป็นการขายสินค้าที่ได้จากการคลิกที่ป้ายโฆษณา แต่สำหรับผู้สร้างเนื้อหาการแปลงที่ประสบความสำเร็จอาจเป็นการสมัครสมาชิก, การรับข่าว, การดาวน์โหลดซอฟต์แวร์ หรือกิจกรรมอื่นๆที่เกิดขึ้นจากการร้องขอจากผู้สร้างเนื้อหาเพื่อให้ผู้เยี่ยมชมกระทำ เป็นต้น
รายชื่อตัวละครในรามเกียรติ์
รายชื่อต่อไปนี้เป็นตัวละครที่ปรากฏในวรรณคดีเรื่อง รามเกียรติ์
ท้าวโรมพัต
ท้าวโรมพัตเป็นเจ้าเมืองโรมพัตตัน มีพระธิดาชื่อนางอรุณวดี เมื่อครั้งที่เมืองโรมพัตตันฝนไม่ตกที่เมืองโรมพัตตันมาเป็นเวลาสายุมปี เกิดยี จึงให้จัดพิธีขอฝน แต่ไม่เป็นผล ต่อมาทราบว่า มีฤๅษีตนหนึ่งชื่อกไลโกฎ บำเพ็ญตบะญาณแก่กล้าจึงทำให้เกิดฝนแล้งขึ้น ท้าวโรมพัตจึงให้นางอรุณวดี ไปทำลายพิธี โดยเข้าไปกอดและบีบนวด ทำให้ฤๅษีกภไลโกฎ ตบะแตก
พระอโนมาตัน
พระอโนมาตัน หรือ อโนมาตัน - พระ ( พงศ์นารายณ์ - วงศ์กษัตริย์แห่งกรุงอโยธยา ) เป็นกษัตริย์ครองกรุงอโยธยาองค์ที่ ๑ เป็นต้นวงค์อโยธยา พระอโนมาตันเกิดจากดอกบัวที่ผุดขึ้นมาจากพระนาภีขององค์พระนารายณ์เมื่อเสร็จจากการสังหารหิรันตยักษ์ พระอิศวรสั่งให้สร้างเมืองและให้ชื่อเมืองว่า กรุงอโยธยา และประทานอาวุธวิเศษเพื่อปราบเหล่ายักษ์พาล ครองราชย์ได้ 60,000 ปีจึงได้สละราชบัลลังก์ให้ท้าวอัชบาล
วานรสิบแปดมงกุฎ
ฝ่ายเมืองขีดขิน
ฝ่ายเมืองชมพู
ไม่ปรากฏว่าเป็นฝ่ายใด
วานรเตียวเพชร
ฝ่ายเมืองขีดขิน
ฝ่ายเมืองชมพู
ไม่ปรากฏว่าเป็นฝ่ายใด
ชนะชัย ศรีชาพันธุ์
ชนะชัย ศรีชาพันธุ์ เป็นบิดา และผู้ฝึกสอนส่วนตัวของภราดร ศรีชาพันธุ์ นักเทนนิสมือหนึ่งของไทย
ประวัติ
ชนะชัย ศรีชาพันธุ์ เป็นชาวจังหวัดขอนแก่น สมรสกับ อุบล ศรีชาพันธุ์ มีบุตรชายสามคน คือ ธนากร นราธร และภราดร เดิมชนะชัยทำงานอยู่ที่ธนาคารกรุงศรีอยุธยา และเล่นเทนนิสเป็นงานอดิเรก ต่อมาเมื่อบุตรชายสองคนคือ ธนากร และนราธร สนใจการเล่นเทนนิสและต้องเดินทางเข้ากรุงเทพเพื่อฝึกซ้อมเป็นประจำ ชนะชัยจึงลาออกจากงานประจำ เพื่อฝึกสอนให้กับธนากร และนราธรอย่างเต็มตัว จนทั้งคู่เป็นนักกีฬาทีมชาติ และเป็นนักเทนนิสมือ 1 ของไทย เมื่อ พ.ศ. 2532
เมื่อภราดร เริ่มเล่นเทนนิสอาชีพเมื่อ พ.ศ. 2540 ชนะชัยได้เดินทางไปกับภราดร ในฐานะผู้ฝึกสอนส่วนตัว จนกระทั่งภราดรมีอันดับโลกสูงสุด อันดับ 9 เมื่อ พ.ศ. 2546 ในช่วงนั้นเริ่มมีเสียงเรียกร้องจากแฟนเทนนิสชาวไทย ให้เปลี่ยนตัวผู้ฝึกสอนของภราดร จากชนะชัย เป็นผู้ฝึกสอนมืออาชีพชาวต่างชาติ โดยหวังว่าผู้ฝึกสอนมืออาชีพจะสามารถผลักดันภราดร ให้สามารถก้าวไปถึงระดับมืออันดับต้นๆ ของโลกได้  แต่ประเด็นนี้ก็ได้รับการปฏิเสธจากครอบครัวศรีชาพันธุ์  และจากตัวภราดรเอง
นอกจากจะเป็นผู้ฝึกสอนให้กับภราดรแล้ว ชนะชัยยังรับหน้าที่เป็นกัปตันทีมเดวิสคัพของไทย ระหว่างปี 2546 - 2548
ปัจจุบัน ชนะชัยก่อตั้ง สถาบันเทนนิสศรีชาพันธุ์ เพื่อเปิดสอนนักเทนนิสเยาวชน ตั้งอยู่ที่จังหวัดขอนแก่น จังหวัดปทุมธานี และจังหวัดน่าน โดยมอบให้ธนากร บุตรคนโตทำหน้าที่ฝึกสอน และติดตามภราดรในการแข่งขันเทนนิสอาชีพแทน
ฮาโรลด์ แฮริง
ฮาโรลด์ จอห์น แฮริง, เอสอาร์. (เกิดเมื่อวันที่ 27 ธันวาคม ค.ศ. 1930 – เสียชีวิตเมื่อวันที่ 5 พฤษภาคม ค.ศ. 2014) เป็นนักการเมืองชาวอเมริกันจากลุยส์วิลล์ แฮริงจบปริญญาตรีสาขาประวัติศาสตร์ จากมหาวิทยาลัยเซเวียร์ แฮริงทำงานเป็นครูสอนโรงเรียนประถม และทำงานธุรกิจอสังหาริมทรัพย์ แฮริงได้เป็นผู้แทนราษฎรที่เคนทักกี้ และเป็นวุฒิสภาประจำรัฐเคนทักกี้ ในปี ค.ศ. 1983 จนถึงปี ค.ศ. 1988 สังกัดพรรคริพับลิกัน
เปเรกริน ตุ๊ก
เปเรกริน ตุ๊ก (Peregrin Took) หรือที่เพื่อนๆ ชอบเรียกชื่อเล่นว่า ปิ๊ปปิ้น เป็นตัวละครในนิยายเรื่อง เดอะลอร์ดออฟเดอะริงส์ ซึ่งประพันธ์โดย เจ. อาร์. อาร์. โทลคีน ปิ๊ปปิ้นเป็นฮอบบิทที่ได้ร่วมคณะพันธมิตรแห่งแหวน ร่วมเดินทางไปกับ โฟรโด แบ๊กกิ้นส์ เขาเป็นสหายอายุน้อยที่สุดของโฟรโด และยังเป็นญาติของโฟรโดด้วย
เทศมณฑลโฮเวย์เซ
โฮเวย์เซ (الحويزة) เป็นเทศมณฑลในจังหวัดฆูเซสถาน ประเทศอิหร่าน โดยมีโฮเวย์เซเป็นเมืองหลัก เทศมณฑลนี้แยกออกมาจากเทศมณฑลแดชเทออซอเดกอนใน พ.ศ. 2551 จากสำมะโน พ.ศ. 2549 เทศมณฑลนี้มีประชากร 30,750 คนใน 5,417 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอเนย์ซอน และมี 2 เมือง ได้แก่ โฮเวย์เซและแรฟีอ์
ชาวอิรักเชื้อสายเติร์กเมน
ชาวอิรักเชื้อสายเติร์กเมน (Iraqi Turkmens บางครั้งเรียกเป็น เตอร์โกแมน (Turkoman; Turcoman); Irak Türkmenleri) มีอีกชื่อว่า ชาวอิรักเชื้อสายเติร์ก, ชาวอิรัก-ตุรกี หรือ ชนกลุ่มน้อยอิรัก-เติร์ก (تركمان العراق; Irak Türkleri) เป็นชาวอิรักที่มีต้นกำเนิดเป็นชาวเติร์ก ซึ่งยึดมั่นในมรดกและอัตลักษณ์ของเติร์ก พวกเขาเป็นลูกหลานของทหาร พ่อค้า และข้าราชการออตโตมันที่เดินทางมาจากอานาโตเลียในสมัยจักรวรรดิออตโตมัน   ชาวอิรักเชื้อสายเติร์กเมนมีความสัมพันธ์ทางพันธุกรรมและภาษากับชาวตุรกีในประเทศตุรกีและชาวซีเรียเชื้อสายเติร์กเมน แต่ไม่ระบุตนเองเป็นชาวเติร์กเมนในเติร์กเมนิสถานและเอเชียกลาง   ชาวอิรักเชื้อสายเติร์กเมนเป็นกลุ่มชาติพันธุ์ที่มีมากเป็นอันดับสามของประเทศอิรัก ซึ่งเป็นรองจากชาวอาหรับและชาวเคิร์ด
คีนวา
คีนวา (quinoa, ; ) เป็นพืชในวงศ์ Chenopodiaceae มีความใกล้ชิดกับผักโขมและปวยเล้ง ที่อยู่ในวงศ์เดียวกัน เป็นไม้ล้มลุกปีเดียว โคนต้นกลม ส่วนที่แตกใบต้นจะเป็นเหลี่ยม ต้นแก่เป็นสีเหลืองอ่อนหรือแดง ต้นอ่อนมีได้หลายสี สีแดงของพืชชนิดนี้เกิดจากเบตาไซยานิน ต้นอายุน้อยใบสีเขียวมีขนละเอียด เมื่อแก่เปลี่ยนเป็นสีเหลือง แดง หรือม่วง ดอกช่อผลมีกลีบดอกห่อหุ้ม สามารถถูออกได้ ผลมีหลายสี เมล็ดสีขาว น้ำตาลหรือดำ ลำต้นสูง 1–2 เมตร
พืชชนิดนี้เป็นพืชที่ปลูกในแถบเทือกเขาแอนดีส และกระจายไปทั่วอเมริกาใต้ จากนั้นจึงแพร่กระจายไปยังประเทศอื่น ๆ ถือเป็นธัญพืชชนิดหนึ่ง โดยชาวอินคาได้บริโภคคีนวากันมาอย่างยาวนานแล้วด้วยเป็นพืชที่มีประโยชน์ เมล็ดนำไปคั่วแล้วบดละเอียดทำเป็นแป้ง นำไปต้มใส่ในซุปหรือทำพาสตา เมล็ดรสชาติมันแต่อบแล้วไม่ขยายตัว นำไปทดแทนแป้งสาลีในการทำขนมปังได้บางส่วน ใบและลำต้นรับประทานเป็นผักได้ทั้งสดหรือนำไปต้ม หรือใช้เป็นอาหารสัตว์ เมล็ดคีนวาให้โปรตีนโดยเฉลี่ยร้อยละ 16 ของน้ำหนัก มีแป้งร้อยละ 60 เม็ดแป้งขนาดเล็กมาก โดยเป็นอะมิโลสร้อยละ 20 และเปลี่ยนรูปเป็นวุ้นเหนียวที่ 55 องศาเซลเซียส เปลือกหุ้มเมล็ดมีสารซาโปนินที่เป็นพิษ กำจัดออกโดยการล้าง กวน และขัดถูอย่างรุนแรง พันธุ์ที่มีรสขมมีซาโปนินสูงถึงร้อยละ 4
ในปี ค.ศ. 2013 องค์การอาหารและการเกษตรแห่งสหประชาชาติได้ยกให้เป็นปีแห่งคีนวา เพื่อสนับสนุนการปลูกและบริโภคพืชนี้ รวมถึงในประเทศไทยก็มีผู้พยายามเพาะปลูกด้วยเช่นกัน โดยเมล็ดมีราคาซื้อขายที่ค่อนข้างแพง
รถด่วนราชธานี
ประวัติ
รถด่วนราชธานีขบวนแรกที่เปิดให้บริการได้แก่รถด่วนฮาวราราชธานี (Howrah Rajdhani Express) ซึ่งเปิดให้บริการเมื่อวันที่ 3 มีนาคม พ.ศ. 2512 รถด่วนฮาวราราชธานีเดินรถจากสถานีฮาวราในโกลกาตา รัฐเบงกอลตะวันตกถึงสถานีนิวเดลีเป็นระยะทาง 1450 km โดยใช้เวลาเพียง 17 ชั่วโมง 20 นาทีเท่านั้น รถด่วนราชธานีเป็นรถไฟขบวนแรกในอินเดียที่มีระบบปรับอากาศตลอดทั้งขบวน และครองสถิติรถไฟที่เร็วที่สุดในประเทศอินเดีย (120 kph) จนกระทั่งถูกทำลายสถิติโดยรถด่วนโภปาลศตาพที (140 kph) ใน พ.ศ. 2531
รถด่วนราชธานีมีต้นทางและปลายทางจากเมืองสำคัญของรัฐส่วนใหญ่ในประเทศอินเดีย โดยในรัฐทั้ง 28 ของประเทศอินเดียและดินแดนสหภาพชัมมูและกัศมีร์ มีเพียง 7 รัฐที่ไม่มีต้นทางหรือปลายทางของรถด่วนราชธานี ได้แก่ปัญจาบ มัธยประเทศ ราชสถาน หรยาณา อานธรประเทศ อุตตรประเทศ และอุตตราขัณฑ์
การให้บริการ
รถด่วนราชธานีเป็นขบวนรถที่มีศักดิ์สูงสุดในระบบรถไฟอินเดีย เป็นรถปรับอากาศตลอดทั้งขบวน และมีอาหารและชาสำหรับผู้โดยสาร โดยราคาอาหารและเครื่องดื่มจะรวมอยู่ในค่าโดยสารแล้ว รถด่วนราชธานีมีตู้โดยสารสามแบบได้แก่รถนอนปรับอากาศชั้นหนึ่ง รถนอนปรับอากาศเตียงสองชั้น และรถนอนปรับอากาศเตียงสามชั้น
เส้นทาง
รถด่วนราชธานีเปิดให้บริการ 25 เส้นทาง โดยสถานีต้นทางในกรุงนิวเดลีมีอยู่ด้วยกัน 3 สถานี ได้แก่นิวเดลี ฮัซรัตนิซามุดดีน และอานันทวิหาร ชื่อของรถด่วนราชธานีที่เดินรถในเส้นทางต่าง ๆ จะมีชื่อแตกต่างกันตามต้นทางจากรัฐนั้น ๆ เส้นทางรถด่วนราชธานีที่เปิดให้บริการมีดังนี้
โฮมทาวน์ ชะชะช่า
โฮมทาวน์ ชะชะช่า (Hometown Cha-Cha-Cha) เป็นละครโทรทัศน์เกาหลีใต้ ปี ค.ศ. 2021 นำแสดงโดย ชิน มิน-อา, คิม ซ็อน-โฮ และอี ซัง-อี เป็นการผลิตซ้ำจากภาพยนตร์เกาหลีใต้ปี ค.ศ. 2004 เรื่อง มิสเตอร์แฮนดี มิสเตอร์ฮง ออกอากาศตั้งแต่วันที่ 28 สิงหาคม ถึง 17 ตุลาคม ค.ศ. 2021 ในวันเสาร์และอาทิตย์ ช่องทีวีเอ็น เวลา 21:00 น. (ตามเวลาท้องถิ่น) จำนวน 16 ตอน ซึ่งสามารถสตรีมได้บนเน็ตฟลิกซ์
โดยละครได้รับความนิยมในเชิงพาณิชย์และกลายเป็นหนึ่งในละครที่มีเรตติงสูงสุดในประวัติศาสตร์เคเบิลทีวี อยู่ในอันดับหนึ่งตลอดระยะเวลาแปดสัปดาห์ และตอนสุดท้ายได้รับเรทติงทั่วประเทศ 12.665% โดยมีผู้ชมมากกว่า 3.2 ล้านครั้ง และตอนล่าสุดได้เรตติงทั่วประเทศ 12.665% โดยมียอดวิวมากกว่า 3.2 ล้านครั้ง นอกจากนี้ยังกลายเป็นหนึ่งในรายการโทรทัศน์ที่ไม่ใช่ภาษาอังกฤษที่มีผู้ชมมากที่สุดของเน็ตฟลิกซ์ และเป็นหนึ่งในรายการยอดนิยมที่ออกอากาศยาวนานที่สุดเนื่องจากใช้เวลา 16 สัปดาห์ในการจัดอันดับสิบอันดับแรกของโลก
เรื่องย่อ
หลังจากชีวิตของเธอผิดพลาด ยุน ฮเย-จิน (ชิน มิน-อา) ทันตแพทย์ผู้ประสบความสำเร็จจากกรุงโซล จำใจย้ายมาอยู่ที่เมืองริมชายฝั่งที่ชื่อว่า หมู่บ้านกงจิน ที่นั่นทำให้เธอได้พบและรู้จักกับ ฮง ดู-ชิก (คิม ซ็อน-โฮ) ชายหนุ่มจิตใจดีที่ว่างงานแต่ดูเหมือนจะยุ่งกับการทำสิ่งต่าง ๆ อยู่ตลอดเวลา
เพลงประกอบละคร
ในวันที่ 18 กรกฎาคม ค.ศ. 2022, โฮมทาวน์ ชะชะช่า ได้วางจำหน่ายในเวอร์ชันไวนิลด้วย อยู่ในอันดับที่ 9 ใน ชาร์ตอัลบั้มขายปลีกของไซเคิลชาร์ต ในวันที่ 19 กรกฎาคม ค.ศ. 2022 โดยมียอดขาย 891 ชุด
มงคล อัมพรพิสิฏฐ์
พลเอก มงคล อัมพรพิสิฏฐ์ อดีตผู้บัญชาการทหารสูงสุดของกองทัพไทย อดีตราชองครักษ์พิเศษ ปัจจุบันเกษียณอายุราชการแล้ว ตำแหน่งสำคัญหลังเกษียณอายุราชการ คือ อดีตประธานกรรมการ บริษัท อุตสาหกรรมปิโตรเคมีกัลไทย จำกัด (มหาชน) หรือ ทีพีไอ และอดีตประธานกรรมการธนาคารกรุงไทย
เกิด
พล.อ. มงคล อัมพรพิสิฏฐ์ เกิดเมื่อวันที่ 20 สิงหาคม พ.ศ. 2483 พล.อ. มงคล อัมพรพิสิฏฐ์ สมรสกับคุณหญิง ทัศนีย์ อัมพรพิสิฏฐ์ มีบุตร 3 คน หญิง 2 คน ชาย 1 คน
การศึกษา
จบการศึกษา จากโรงเรียนสวนกุหลาบวิทยาลัย และโรงเรียนนายร้อยพระจุลจอมเกล้า จปร.รุ่นที่ ๙
ตำแหน่งราชการสำคัญ
มงคล อัมพรพิสิฏฐ์ เคยดำรงตำแหน่งผู้บัญชาการทหารสูงสุด และเคยปฏิบัติราชการพิเศษและราชการสงคราม ได้แก่
นอกจากนั้น ยังเคยเป็นสมาชิกวุฒิสภา ประธานกรรมการองค์การขนส่งมวลชนกรุงเทพ, ประธานกรรมการองค์การสื่อสารมวลชนแห่งประเทศไทย และกรรมการธนาคารทหารไทย จำกัด (มหาชน)
เครื่องราชอิสริยาภรณ์
พลเอก มงคล อัมพรพิสิฏฐ์ ได้รับพระราชทานเครื่องราชอิสริยาภรณ์และได้รับเครื่องราชอิสริยาภรณ์ต่างประเทศ ดังนี้
กระยาสารท
กระยาสารท (/กระยาสาด/) เป็นขนมไทย ทำจากถั่ว งา ข้าวคั่ว และน้ำตาล มักทำกันมากในช่วงสารทไทย แรม 15 ค่ำ ปลายเดือน 10 และบางท้องถิ่นนิยมรับประทานกับกล้วยไข่ มีกล่าวถึงในนิราศเดือนว่า ขนมกระยาสารทเป็นขนมโบราณ มีความพิเศษตรงที่เป็นขนมสำหรับงานบุญประเพณีของไทย เรียกได้ว่าเป็นขนมที่มีประเพณี และวันเวลาเป็นของตัวเองชัดเจนมากเลยทีเดียว จนอาจจะทำให้หลายคนนึกสงสัยขึ้นมาได้ ว่าทำไมขนมกระยาสาทรหอมหวานที่เป็นแพเหนียว ๆ นี้ จึงมีความสำคัญมากเสียจนต้องจัดพิธีทำบุญด้วยขนมกระยาสารท แม้ขนมกระยาสารทจะเป็นขนมไทยที่มีมาตั้งแต่สมัยกรุงสุโขทัย แต่รากศัพท์ของคำว่าสารทจริง ๆ แล้วเป็นคำในภาษาอินเดีย มีความหมายว่า ฤดูใบไม้ร่วง หรือช่วงระยะปลายฝนต้นหนาว ซึ่งเป็นเวลาเดียวกันกับฤดูการผลิดอกออกผลของพืชพันธุ์ โบราณจึงถือกันวาควรจะนำผลผลิตเหล่านั้นมาถวายแด่สิ่งศักสิทธิ์เพื่อเป็นการสักการะ และขอพรให้พืชของตนออกดอกออกผลดกดี และประเพณีนี้ก็มีในแถบประเทศจีนและตอนเหนือของยุโรปด้วย แต่สำหรับไทยแล้วประเพณีนี้มาแพร่หลายในช่วงสมัยสุโขทัย พร้อม ๆ กับพราหมณ์ที่เริ่มเข้ามามีบทบาทในไทย แต่ช่วงเวลาของประเพณีตามอินเดีย เป็นช่วงเวลาที่ตรงกับระยะข้าวเริ่มออกรวงของไทย ชาวบ้านจึงเกี่ยวข้าวที่ยังมีเปลือกอ่อน ๆ และเมล็ดยังไม่แก่ เอามาคั่วแล้วตำให้เป็นเมล็ดข้าวแบน ๆ เรียกว่า ข้าวเม่าแทน
ส่วนตำราความเชื่อของขนมกระยาสารทมีอยู่ 2 ตำราด้วยกัน ตำราหนึ่งกล่าวว่า มีพี่น้องอยู่สองคนชื่อ มหากาลผู้พี่ และจุลกาลผู้น้อง ทั้งสองทำการเกษตรกรรมร่วมกันคือ ปลูกข้าวสาลีบนที่ผืนเดียวกัน จุลกาลนั้นเห็นว่าข้าวสาลีที่กำลังท้องนั้นมีรสหวานอร่อย ก็เลยอยากนำข้าวนั้นไปถวายแด่พระสงฆ์ จึงปรึกษากับมหากาลพี่ชาย แต่มหากาลไม่เห็นด้วย มหากาลจึงแบ่งที่ดินออกเป็น 2 ส่วน เพื่อให้ต่างคนต่างนำข้าวไปใช้กิจอันใดก็ได้ จุลกาลจึงนำเมล็ดข้าวที่กำลังตั้งท้องมาผ่า แล้วต้มกับน้ำนมสด ใส่เนยใส น้ำผึ้ง น้ำตาลทรายกรวด เมื่อเสร็จแล้วจึงนำไปถวายแด่พระสงฆ์ เมื่อถวายภัตตาหารเหล่านี้แด่พระสงฆ์ จุลกาลได้ทูลความปรารถนาของตนกับพระพุทธเจ้าว่า ขอให้ตนบรรลุธรรมวิเศษก่อนใคร และเมื่อกลับบ้านไป ก็พบว่านาข้าวสาลีของตนนั้นออกรวงอุดมสมบูรณ์สวยงาม จนเก็บเกี่ยวไป 9 ครั้งก็ยังอุดมสมบูรณ์อยู่อย่างนั้นตลอดไป
เป็นอาหารที่ทำให้ฤดูสารท กระยาสารทนี้เนื่องมาจาก ข้าวมธุปายาส ซึ่งเป็นอาหารอินเดียใช้ข้าว น้ำตาล น้ำนม ผสมกัน ซึ่งนางสุชาดาหุงถวายพระพุทธเจ้าส่วนผสมของกระยาสารทไทยมีข้าวตอก ข้าวเม่า ถั่วลิสง งาคั่วให้สุกเสียก่อน แล้วนำมากวนกับน้ำอ้อยกวนให้เหนียวกรอบเกาะกันเป็นปึก จะทำเป็นกรอบเป็นก้อนหรือตัดเป็นชิ้นๆ เก็บไว้ได้นานทำจากพืชผลแรกได้กระยาสารทเป็นของหวานจัด โดยมากจะกินกับกล้วยไข่สุกทำถวายพระเพื่ออุทิศส่วนกุศลให้ผู้ที่ล่วงลับไปแล้ว กระยาสารทกำหนดทรงบาตรที่วิเศษ ในการพระราชพิธีสารทนี้ตกทอดกันมานาน
คนผู้นับถือพระพุทธศาสนาจะพากันหยุดงาน ตระเตรียมสิ่งของทำบุญที่เรียกว่ากระยาสารทเป็นของหวาน ประจำเทศกาลสารท นิยมทำกันก่อนวันสิ้นเดือนเป็นวันโกน วันแรม 14 ค่ำ เดือน 10
นับตั้งแต่นั้นเป็นต้นมาเมื่อถึงวันแรม 15 ค่ำ เดือน 10 ซึ่งตรงกับเดือนกันยายน ชาวบ้านจะกวนกระยาสารทมาทำบุญอุทิศส่วนกุศลให้แก่ญาติผู้ล่วงลับไปแล้ว จนกลายเป็นประเพณีสารทไทย หรือเทศกาลกวนขนมกระยาสารทจนถึงทุกวันนี้นั่นเอง ปรากฎคำกลอนในนิราศเดือนว่า
เอฟเอชเอ็ม
ประวัติ
นิตยสาร FHM ก่อตั้งขึ้นโดยนาย Chris Astridge เป็นนิตยสารแนว lad’s mag 1 จัดพิมพ์เป็นครั้งแรกในปี ค.ศ. 1985 (พ.ศ. 2528) ในประเทศอังกฤษ ภายใต้ชื่อ For Him ภายหลังจึงเปลี่ยนชื่อเป็น FHM ในปี ค.ศ. 1994 (พ.ศ. 2537) นิตยสาร FHM เริ่มมีการขยายตลาดภายหลังการจัดจำหน่ายของนิตยสารผู้ชายเล่มอื่น ๆ เช่น Loaded, GQ, Esquire ต่อมาก็ขยายไปเป็นฉบับแบบ International นิตยสาร FHM พิมพ์เผยแพร่อยู่ 28 editions ต่อเดือน
ในประเทศไทย นิตยสารเอฟเอชเอ็มมีการจำหน่ายตั้งแต่ พ.ศ. 2546 โดยมีเนื้อหาเป็นภาษาไทยและจัดทำหน้าปกเป็นดารานางแบบไทย ผลิตโดย บริษัท อินสไพร์ เอนเตอร์เทนเมนท์ จำกัด และมี จักรพัชร บูรณะบุตร เป็นบรรณาธิการบริหารคนล่าสุด ก่อนที่นิตยสารจะปิดตัวไปแบบเงียบๆ ในปี 2560
เอฟเอชเอ็มโหวตในประเทศไทย
เอฟเอชเอ็มจัดกิจกรรมโหวตเพื่อเลือกบุคคลที่มีชื่อเสียงที่ความเซ็กซี่ในสายตาคนทั่วไป
เอดา เลิฟเลซ
ออกัสตา เอดา คิง เคานต์เตสแห่งเลิฟเลซ (Augusta Ada King, Countess of Lovelace) เป็นนักคณิตศาสตร์และนักเขียนชาวอังกฤษ ได้รับการยอมรับนับถือว่าเป็นโปรแกรมเมอร์คนแรกของโลก
สถานีรถไฟธนบุรี (แก้ความกำกวม)
สถานีรถไฟธนบุรี อาจหมายถึงสองสถานีที่การรถไฟแห่งประเทศไทยได้ทำการเปลี่ยนชื่อ ระหว่างสถานีบางกอกน้อย และสถานีธนบุรี
เอดา เลิฟเลซ
ประวัติ
พออายุสิบเจ็ดปี มีผู้แนะนำให้เอดารู้จักกับอาจารย์ซัมเมอร์วิลล์แห่งเคมบริดจ์ สตรีเก่งแห่งยุคที่เคยแปลงานของปีแยร์-ซีมง ลาปลัส มาเป็นภาษาอังกฤษ เอดาจึงเข้ามาคลุกคลีกับเพื่อนกลุ่มนีจนได้รู้จักกับชาลส์ แบบบิจ ในงานสังสรรค์แห่งหนึ่ง ในที่สุด ในงานวันนั้น ตอนที่แบบบิจกล่าวว่า "จะเป็นอย่างไรถ้าเครื่องคำนวณไม่เพียงสามารถคิดผล แต่สามารถประมวลผลนั้นได้ด้วย" แต่ไม่มีใครสนใจแนวคิดนี้ของแบบบิจเลย มีเพียงเอดาที่รู้สึกสนใจแนวคิดนี้ จนอาสาที่จะช่วยพัฒนา โดยสิ่งที่เธอทำคือการสร้างภาษาสำหรับเครื่องวิเคราะห์ (analytical engine) ของแบบบิจ
หลังจากนั้นไม่นาน เอดาได้แต่งงานกับท่านเอิร์ลแห่งเลิฟเลซและมีบุตรด้วยกันสามคน ในช่วงสิบปีทั้งเอดาและแบบบิจยังเป็นเพื่อนกันทางจดหมาย และแลกเปลี่ยนความเห็นเรื่องเครื่องวิเคราะห์อย่างสม่ำเสมอ โดยจดหมายของทั้งสองถูกเก็บไว้อย่างดีในยุคนี้ เพราะมีข้อมูลน่าสนใจมากมาย (ทั้งเรื่องจริง และจินตนาการ) เช่น เอดาบอกว่า เธอเชื่อว่าต่อไปเครื่องมืออันนี้ จะมีความสามารถที่จะแต่งเพลงที่ซับซ้อน สร้างภาพกราฟิก นำมาใช้เพื่อการคำนวณขั้นสูง และพัฒนาวงการวิทยาศาสตร์ได้ ในจดหมายฉบับหนึ่ง เอดาแนะนำแบบบิจว่า ให้ลองเขียนแผนการทำงานของเครื่องมืออันนี้ ให้สามารถคำนวณ Bernoulli numbers ขึ้นมา
ต่อมา แผนการทำงานที่แบบบิจเขียนขึ้นมาชิ้นนั้น ก็ถูกยกย่องว่าเป็นโปรแกรมคอมพิวเตอร์ตัวแรกของโลก เธอจึงได้รับการยกย่องว่าเป็นโปรแกรมเมอร์คนแรกของโลก เอดาก็ช่วยเขียนบรรยาย รายละเอียดการทำงานของเครื่องวิเคราะห์ แต่สุขภาพของเธอก็เริ่มมีปัญหา และเธอเสียชีวิตด้วยโรคมะเร็งมดลูก ในปี พ.ศ. 2395 เมื่ออายุได้ 36 ปี ซึ่งเป็นวัยเดียวกับที่บิดาของเธอเสียชีวิต
ในช่วงที่ยังมีชีวิตอยู่ เอดาได้รู้จัก และอาสาช่วยงาน พร้อมทั้งอุปการะ นักวิทยาศาสตร์ นักคณิตศาสตร์ รวมทั้งนักเขียนหลายคน เช่น เซอร์ เดวิด บริวสเตอร์ คนคิดคาไลโดสโคป, ชาลส์ วีตสตัน, ชาลส์ ดิกคินส์, และ ไมเคิล ฟาราเดย์
ในปีค.ศ. 1979 กระทรวงกลาโหมสหรัฐ สร้างภาษาคอมพิวเตอร์มาตรฐาน ISO ขึ้นมาตัวแรก พร้อมตั้งชื่อเพื่อเป็นเกียรติแก่ท่านหญิงเอดาว่า ภาษา "ADA"
รักน้องต้องมีเหมียว!
เนื้อเรื่องย่อ
โคซากะ จุนเป นักเรียนชั้นมัธยมปลายชั้นปีที่ 2 ผู้แพ้ขนแมวอย่างสุดๆ เขาตกหลุมรัก คาเอเดะ มิซุโนะ หญิงสาวที่รักแมวเป็นชีวิตจิตใจ (แต่บ้านของเธอเลี้ยงสุนัข) วันหนึ่งที่เขาเดินกลับบ้าน เขาพยายามจะเตะกระป๋องน้ำอัดลมเปล่าเข้าถังขยะ แต่พลาดไปโดนหัวรูปปั้นเทวรูปแมวผู้พิทักษ์ (ท่านจิโซ) หน้าศาลเจ้าเข้า ทำให้เขานั้นต้องคำสาปและสามารถสนทนากับแมวได้ เขาต้องทำภารกิจที่จะทำให้หลุดพ้นจากคำสาปแมวโดยการช่วยเหลือแมว 100 ตัว แต่ถ้าเกิดช่วยไม่ครบภายในระยะเวลาที่กำหนดจะทำให้เขาต้องกลายเป็นแมวเสียเอง เขาจึงต้องยอมทำตามเพื่อแก้คำสาปแมวไม่ให้ตัวของเขาต้องตายด้วยอาการแพ้ขนแมวนั่นเอง
การ์ตูนเล่ม
เป็นการ์ตูนที่เขียนขึ้นโดย ซาโตะ ฟุจิวาระ โดยที่ตีพิมพ์ครั้งแรกในเว็บไซด์การ์ตูนของFlex Comix ในชื่อนิตยสารออนไลน์ Flex Comix Blood ปัจจุบันออกเล่มรวมมาทั้งหมดแล้ว 5 เล่มในญี่ปุ่น ในประเทศไทย ปัจจุบันมีออกรวมเล่มทั้งหมด 5 เล่มแล้วเช่นกัน ลิขสิทธิ์เป็นของบริษัท รักพิมพ์ พับบลิชชิ่ง จำกัด
อนิเมะ
เรื่องดังกล่าวได้ถูกมาทำเป็นแอนิเมชั่นการ์ตูนญี่ปุ่น ออกฉายครั้งแรกเมื่อวันที่ 1 ตุลาคม พ.ศ. 2552 โดยออกอากาศตอนแรกมีชื่อว่า แมวหน้าตาขี้เหร่กับนักเรียนมัธยมปลายผู้ถูกสาปแช่ง ออกผ่านสถานีโทรทัศน์ TBS,BS-TBS,MBS,CBC และอำนวยการผลิตโดย AIC
โอเพนไอดี
โอเพนไอดี (OpenID) หรือมีสะกด โอเพ่นไอดี เป็นรูปแบบการลงชื่อเข้าใช้ (ล็อกอิน) เข้าสู่ระบบของเว็บไซต์ โดยเว็บไซต์ที่ใช้ระบบโอเพนไอดีนี้ สามารถให้บริการผู้ใช้ที่ได้ทำการลงทะเบียนไว้แล้วจากเว็บไซต์อื่น โดยผู้ใช้ไม่จำเป็นต้องทำการลงทะเบียนใหม่ ในปัจจุบันได้มีผู้ให้บริการรองรับการทำงานของโอเพนไอดีในหลายเว็บไซต์รวมถึง ยาฮู! เอโอแอล และ ออเรนจ์ และมีการประกาศของ ไมโครซอฟท์ กูเกิล เวอริไซน์ และ ไอบีเอ็ม โดยรวมไปถึงการทำงานผ่านเว็บเบราว์เซอร์ ไฟร์ฟอกซ์ รุ่น 3.0
ประวัติ
โอเพนไอดีพัฒนาขึ้นโดยนายแบรด ฟิตสแพทริก (Brad Fitzpatrick) เจ้าของเว็บไซต์ LiveJournal ในขั้นเริ่มต้นเทคโนโลยีของฟิตสแพทริกยังไม่เป็นมาตรฐานที่ชัดเจน ต่อมาเมื่อมีการทำงานในหลายๆ ส่วน และได้รับเสียงตอบรับจากการใช้งานจริง การจัดการประชุมระหว่างผู้พัฒนาและผู้ร่วมผลประโยชน์ได้ร่วมกันจัดทำจนเป็นสากล ด้วยการร่วมมือจากทุกฝ่ายจึงได้เรียกมาตรฐานนี้ว่า โอเพนไอดี
การใช้งาน
จากข้อมูลในเดือนธันวาคม พ.ศ. 2552 มีการเปิดใช้งานโอเพนไอดีบนอินเทอร์เน็ตแล้วกว่า 1พันล้านไอดี และมีกว่า 9ล้านเว็บไซต์ รองรับการใช้งานโอเพนไอดี
มูลนิธิโอเพนไอดี
มูลนิธิโอเพนไอดี (OpenID Foundation) เป็นองค์กรไม่แสวงผลกำไรที่จัดตั้งขึ้นในสหรัฐอเมริกา มูลนิธิโอเพนไอดีจัดตั้งขึ้นเพื่อจัดการเรื่องลิขสิทธิ์ เครื่องหมายการค้า การทำตลาด และกิจกรรมอื่นๆที่เกี่ยวข้องกับความสำเร็จของชุมชนโอเพนไอดี
คณะกรรมการ
คณะกรรมการของมูลนิธิโอเพนไอดีประกอบด้วยตัวแทนจากชุมชนโอเพนไอดีหกคน และตัวแทนหกคนจากบริษัทต่างๆ
รายชื่อตอนในแขนกล คนแปรธาตุ (อนิเมะ)
รายชื่อตอนของแขนกล คนแปรธาตุ (อนิเมะ)
จีไอโจ
จีไอโจเป็นของเล่นรูปแบบทหารซึ่งได้มีการนำตัวละครของเล่นนี้ไปสร้าง เป็นภาพยนตร์ซึ่งมีชื่อเสียงโด่งดังไปทั่วโลกได้แก่ จีไอโจ สงครามพิฆาตคอบร้าทมิฬ และ จีไอโจ สงครามระห่ำแค้นคอบร้าทมิฬ
คอลส์ครูนา
คอลส์ครูนา (Karlskrona) เป็นเมืองในประเทศสวีเดน เมืองหลักของเทศมณฑลเบลียกิงเงอ ตั้งอยู่ทางตอนใต้ของประเทศ มีประชากร 35,212 คนในปี ค.ศ. 2010 เป็นเมืองเดียวในสวีเดนที่มีสถาปัตยกรรมแบบบารอก เป็นที่ตั้งฐานทัพเรือที่สำคัญ มีอู่ต่อเรือ ท่าเรือประมง และโรงงานผลิตอุปกรณ์เกี่ยวกับการเดินทาง
มาร์ก ทเวน
มาร์ก ทเวน (Mark Twain) เป็นนามปากกาของ ซามูเอล แลงฮอร์น คลีเมนส์ (Samuel Langhorne Clemens; 30 พฤศจิกายน ค.ศ. 1835 - 21 เมษายน ค.ศ. 1910) เป็นนักเขียน นักบรรยาย และนักเขียนเรื่องขบขันชาวอเมริกันที่มีชื่อเสียง และยังเป็นคนขับเรือกลไอน้ำ นักขุดทอง และนักหนังสือพิมพ์อีกด้วย ในช่วงสูงสุดของชีวิตเขานั้น เรียกได้ว่าเป็นบุคคลที่มีชื่อเสียงที่สุดคนหนึ่งในยุคนั้นเลยทีเดียว วิลเลียม ฟอล์คเนอร์ (William Faulkner) ได้เขียนเกี่ยวกับ มาร์ก ทเวน ไว้ว่า เป็น "นักเขียนอเมริกันแท้ ๆ คนแรก และพวกเรานับแต่นั้นมาเป็นทายาทของเขา"
ผลงานของเขาที่น่าจะเป็นที่คุ้นตาของคนไทย ก็คือ ทอม ซอว์เยอร์ ผจญภัย (The Adventures of Tom Sawyer) และ ฮัคเคิลเบอรี่ ฟินน์ ผจญภัย (The Adventures of Huckleberry Finn)
ภาพรวมอาชีพการงาน
ผลงานที่ยิ่งใหญ่ที่สุดที่ มาร์ก ทเวน ได้ทิ้งไว้ให้กับ วรรณกรรมอเมริกัน ก็คือ ฮัคเคิลเบอรี่ ฟินน์ ผจญภัย โดย เออร์เนสต์ เฮมิงเวย์ ได้กล่าวเอาไว้ว่า
นิยายเรื่องอื่นที่เป็นที่รู้จักกันดี คือ "ทอม ซอว์เยอร์ ผจญภัย", "The Prince and the Pauper", "A Connecticut Yankee in King Arthur's Court" และงานเขียนสารคดี "Life on the Mississippi"
ทเวน เริ่มต้นต้วยการเป็นนักเขียนบทกลอนขำขัน แต่สุดท้ายกลายเป็นว่า เขาเป็นผู้บันทึกประวัติศาสตร์ที่น่ากลัว เกือบจะเรียกได้ว่าแหกคอกเลยก็ว่าได้ จากที่ได้ประสบกับ ความยโสโอหัง ความเจ้าเลห์เพทุบาย และการเข่นฆ่ากันของเหล่ามนุษยชาติ ในช่วงตอนกลางของอาชีพ เขาได้ผสมผสาน ความขบขัน การดำเนินเรื่องที่แข็งขัน และการวิจารณ์สังคม เอาไว้อย่างไม่มีใครเปรียบ ในงานเขียนของเขา ฮัคเคิลเบอรี่ ฟินน์ ผจญภัย
ทเวน เป็นผู้เชี่ยวชาญการใช้ภาษาชาวบ้าน เขาเป็นผู้ที่ช่วยสร้างวรรณกรรมอเมริกัน ที่มีลักษณะเฉพาะตัว จากภาพลักษณ์ และภาษาของชาวอเมริกัน และได้ทำให้มันเป็นที่นิยมขึ้นมา
ทเวน นั้นมีความหลงใหลในวิทยาศาสตร์ เขาเป็นเพื่อนที่คบหามานานกับนิโคลา เทสลา ทั้งคู่มักจะใช้เวลาร่วมกันอย่างสม่ำเสมอ (เช่น ใน ห้องทดลองของเทสลา) เรื่อง A Connecticut Yankee in King Arthur's Court นั้น ก็ได้ใช้การเดินทางผ่านกาลเวลา ซึ่งเดินทางจากช่วงเวลาของเขา กลับไปในยุคของกษัตริย์อาเธอร์ และได้นำความรู้ทางวิทยาศาสตร์ไปใช้สร้างเทคโนโลยีใหม่ ๆ ให้กับยุคนั้น
ทเวน เป็นหนึ่งผู้นำใน Anti-Imperialist League (กลุ่มผู้ต่อต้านการเข้าครอบงำประเทศอื่นโดยสหรัฐอเมริกา) ซึ่งได้ต่อต้านการเข้ายึดครองประเทศฟิลิปปินส์ เขาได้เขียนเรื่อง "Incident in the Philippines", ซึ่งตีพิมพ์หลังจากที่เขาเสียชีวิตไปแล้ว ในปี ค.ศ. 1924, เพื่อตอบโต้เหตุการณ์การสังหารหมู่ที่ Moro Crater ที่ชาว Moro 600 คนถูกสังหาร.
คำ "Mark Twain" เป็นคำที่มีความหมายสองนัย นัยหนึ่งนั้น เป็นหน่วยวัดความลึกทางน้ำเท่ากับ 2 fathom ส่วนอีกนัยนั้นหมายถึง "safe water"  หลายคนเชื่อว่าคำ "Mark Twain" น่าจะมาจากความหมายที่สอง เนื่องมาจากนิสัยชอบดื่มของ ทเวน มากกว่าที่จะมาจากการเป็นนักเดินเรือของเขา  นอกจากนามปากกา มาร์ก ทเวน แล้วเขายังใช้ชื่อ "Sieur Louis de Conte" ในนิยายอัตชีวประวัติของโยนออฟอาร์ค (Joan of Arc)
รายชื่อตอนในแขนกล คนแปรธาตุ: บราเธอร์ฮูด
นี่คือรายชื่อตอนในอนิเมะเรื่อง แขนกล คนแปรธาตุ: บราเธอร์ฮูด
เพลงเปิด
ประกอบตอนที่ 1 - 14
เพลงเปิดที่ 2 ประกอบตอนที่ 15 - 26
เพลงเปิดที่ 3 ประกอบตอนที่ 27- 38
เพลงเปิดที่ 4 ประกอบตอนที่ 39 - 50